ເກົາຫຼີ​ເໜືອ ຍິງລູກ​ສອນ​ໄຟ 3 ລູກ ເຊິ່ງເປັນ​ການ​ຍິງຄັ້ງ​ທີ 2 ໃນ​ປີ 2020
ບັນ​ດາ​ເຈົ້າ​ໜ້າ​ທີ່ ຍີ່​ປຸ່ນ ໄດ້​ກ່າວ​ວ່າ ຈະຫຼວດ​ດັ່ງ​ກ່າວ​ປາ​ກົດ​ວ່າ​ ເປັນ​ລູກ​ສອນ​ໄຟ​ຂີ​ປະ​ນາ​ວຸດ ແລະ ບໍ່​ໄດ້​ຕົກ​ຢູ່​ໃນ​ເຂດ​ເສດ​ຖະ​ກິດ​ພິ​ເສດ​ ຍີ່​ປຸ່ນ.
ເກົາຫຼີເໜືອ ໄດ້ຍິງຈະຫຼວດໄລຍະໃກ້ສາມລູກໃນວັນຈັນມື້ນີ້, ເປັນການລົດທອງອາວຸດຄັ້ງທີສອງຂອງລັດຖະບານ ພຽງຢາງ ໃນນຶ່ງສັບປະດາ ແມ່ນກະທັ້ງໃນຂະນະທີ່ເຂົາເຈົ້າກຳລັງຕໍ່ສູ້ກັບການລະບາດຂອງໄວຣັສໂຄໂຣນາ ທີ່ອາດເປັນໄພຫາຍະນະນັ້ນ ເກົາຫຼີເໜືອ ໄດ້ໃຊ້ເຄື່ອງຍິງຈະຫຼວດຫຼາຍລູກ ເພື່ອຍິງ “ຈະຫຼວດໄລຍະໃກ້” ຈາກເມືອງ ຊອນດັອກ ໃນແຂວງ ຮຳກີຢອງ ທາງພາກຕາເວັນອອກຂອງປະເທດ, ອີງຕາມການກ່າວຂອງເສນາທິການຮ່ວມຂອງ ເກົາຫຼີໃຕ້ ເຂົາເຈົ້າໄດ້ກ່າວຕື່ມວ່າ ອາວຸດດັ່ງກ່າວໄດ້ບິນອອກປະມານ 200 ກິໂລແມັດ ດ້ວຍຄວາມ ສູງ 50 ກິໂລແມັດ ໃນຖະແຫຼງການສະບັບນຶ່ງ, ຫ້ອງການຂອງປະທານາທິບໍດີ ເກົາຫຼີໃຕ້ ໄດ້ກ່າວວ່າ ການທົດລອງດັ່ງກ່າວບໍ່ໄດ້ຊ່ວຍເຫຼືອຄວາມພະຍາຍາມເພື່ອສ້າງສັນຕິພາບ ໃນແຫຼມເກົາຫຼີ ລັດຖະບານ ໂຊລ໌ ໄດ້ກ່າວວ່າ ເຈົ້າໄດ້ສືບຕໍ່ທີ່ຈະຕິດຕາມການຍິງເພີ່ມເຕີມ ບັນດາເຈົ້າໜ້າທີ່ ຍີ່ປຸ່ນ ໄດ້ກ່າວວ່າ ຈະຫຼວດດັ່ງກ່າວປາກົດວ່າເປັນລູກສອນໄຟຂີປະນາວຸດ ແລະ ບໍ່ໄດ້ຕົກຢູ່ໃນເຂດເສດຖະກິດພິເສດ ຍີ່ປຸ່ນ ເກົາຫຼີເໜືອ ໄດ້ສົ່ງຂໍ້ຄວາມທີ່ຂັດແຍ້ງຫາໂລກພາຍນອກ ໃນອາທິດທີ່ຜ່ານມາ ໃນວັນຈັນຂອງອາທິດແລ້ວນີ້, ເກົາຫຼີເໜືອ ໄດ້ຍິງລູກສອງໄຟຂີປະນາວຸດໄລຍະໃກ້ສອງລູກ, ເຊິ່ງເປັນການຍິງຄັ້ງທຳອິດຂອງເຂົາເຈົ້າ ນັບຕັ້ງແຕ່ທ້າຍເດືອນພະຈິກປີກາຍນີ້ ໃນວັນອັງຄານທີ່ຜ່ານມາ, ນ້ອງສາວຂອງຜູ້ນຳ ເກົາຫຼີເໜືອ ທ່ານ ກິມ ຈົງ ອຶນ, ທ່ານນາງ ກິມ ໂຢ ຈອງ, ໄດ້ປະນາມຫ້ອງການຂອງປະທານາທິບໍດີ ເກົາຫຼີໃຕ້ວ່າ “ໂງ່ຈ້າ ” ແຕ່ໃນວັນພະຫັດອາທິດແລ້ວນີ້, ທ່ານ ກິມ ຈົງ ອຶນ ໄດ້ສົ່ງຈົດໝາຍທີ່ອົບອຸ່ນ ເພື່ອສະແດງເຖິງສິ່ງທີ່ລັດຖະບານ ໂຊລ ໄດ້ກ່າວວ່າເປັນ “ມິດຕະພາບ ແລະ ຄວາມເຊື່ອຖືທີ່ບໍ່ປ່ຽນແປງ” ຕໍ່ປະທານາທິບໍດີ ເກົາຫຼີໃຕ້ ທ່ານ ມູນ ແຈ ອິນ ການເຄື່ອນໄຫວດັ່ງກ່າວແມ່ນຜິດປົກກະຕິ ອີງຕາມມາດຕະຖານຂອງລັດຖະບານ ພຽງຢາງ, ເຮັດໃຫ້ເກີດຄວາມບໍ່ແນ່ນອນ ກ່ຽວກັບ ເຈຕະນາຂອງ ເກົາຫຼີເໜືອ ສຳລັບປີ 2020 ເກົາຫຼີເໜືອ ໄດ້ພະຍາຍາມທີ່ຈະປ້ອງກັນຕົນເອງ ຈາກໄວຣັສໂຄໂຣນາ ແຕ່ແນວໃດກໍຕາມ ເຂົາເຈົ້າກໍບໍ່ມີລາຍງານການຕິດເຊື້ອ, ມັນມີຄວາມເປັນຫ່ວງວ່າ ພຽງຢາງ ແມ່ນກຳລັງປິດບັງການແຜ່ລະບາດ ທີ່ອາດກາຍເປັນໄພຫາຍະນະດ້ານມະນຸດສະທຳ